Source: http://nrsr.sk.sayit.parldata.eu/4-n%C3%A1rodn%C3%A1-rada-2006-2010/1-sch%C3%B4dza/1-de%C5%88-rokovania-4-j%C3%BAla-2006
Timestamp: 2019-03-24 19:21:30+00:00

Document:
Zobraziť sekciu: 1. deň rokovania, 4. júla 2006 :: SayIt
Viliam Veteška, doterajší podpredseda NR SR
Ešte raz poprosím pánov poslancov, panie poslankyne, keby zaujali svoje miesta.
Béla Bugár, doterajší podpredseda NR SR
Vážená Národná rada Slovenskej republiky, vážené poslankyne, poslanci, milí hostia, otváram ustanovujúcu schôdzu Národnej rady Slovenskej republiky IV. volebného obdobia, na ktorej vás všetkých vítam. Osobitne vítam prezidenta Slovenskej republiky pána Ivana Gašparoviča, ako aj členov vlády.
Podľa čl. 75 ods. 1 Ústavy Slovenskej republiky a podľa § 4 ods. 1 zákona o rokovacom poriadku poslanec skladá na ustanovujúcej schôdzi sľub. Znenie sľubu je uvedené v Ústave Slovenskej republiky. Pri skladaní sľubu poslancov budeme postupovať ústavným spôsobom. Poslanec skladá sľub tak, že po verejnom prečítaní textu sľubu položí pravú ruku na ústavu, povie slovo „sľubujem“ a podá mi ruku. Svojím podpisom potvrdí zloženie sľubu.
Ako prvý vykonávam sľub ja do rúk doterajšieho podpredsedu Národnej rady Slovenskej republiky pána Viliama Vetešku. Po mne zloží sľub poslanec – doterajší podpredseda Národnej rady pán Veteška a potom poslanci – doterajší členovia vlády. Po nich budú skladať sľub postupne poslanci od prvého radu po celej šírke rokovacej sály až po posledný rad. Poslanci, ktorí zložia sľub, sa vždy zaradia na koniec radu, v ktorom majú svoje miesto, s tým, že budú postupovať tak, až zaujmú miesto určené im podľa zasadacieho poriadku. Doterajší podpredseda Národnej rady pán Viliam Veteška bude postupne uvádzať mená poslancov skladajúcich sľub. Rád by som vás ešte upozornil, že podľa čl. 75 ods. 3 ústavy odmietnutie sľubu alebo sľub s výhradou má za následok stratu mandátu.
Slávnostný akt skladania sľubu poslancov.
László Szigeti.
Martin Pado.
Martin Fedor.
Pál Csáky.
Pavol Prokopovič.
Iveta Radičová, poslankyňa
Zsolt Simon.
Zs. Simon, poslanec: Sľubujem.
László Miklós.
Jaroslav Baška, poslanec
Jozef Buček.
Jozef Burian.
Dušan Čaplovič.
Miroslav Číž.
Vladimír Faič.
Igor Federič.
Darina Gabániová.
Dušan Galis, poslanec
Tibor Glenda.
Martin Glváč, poslanec
Juraj Horváth.
Miroslav Chovanec.
Dušan Jarjabek.
Vladimír Jánoš.
Katarína Cibulková.
Ferdinand Devínsky.
Tomáš Galbavý.
Milada Belásová.
Anna Belousovová.
Marta Damborská.
Peter Dubravay.
Jozef Ďuračka.
Sergej Chelemendik.
Sergej Chelemendik, poslanec
Anton Korba.
Peter Kažimír, poslanec
Maroš Kondrót.
Stanislav Kubánek.
Stanislav Kubánek, poslanec
Ján Kvorka.
Róbert Madej.
Marek Maďarič, poslanec
Mojmír Mamojka.
Milan Hort.
Zoltán Horváth.
Jaroslav Ivančo.
Stanislav Janiš.
Pavol Kubovič.
Štefan Kužma.
Miroslav Kotian.
Miroslav Kotian, poslanec
Ján Mikolaj.
Ján Mikolaj, poslanec
Jaroslav Paška.
Rudolf Pučík.
Rafael Rafaj.
Jozef Rydlo.
Ján Slabý.
Ľuboš Martinák.
Vladimír Matejička.
Milan Mojš.
Milan Mojš, poslanec
Dušan Muňko.
Oľga Nachtmannová.
Peter Markovič.
Jozef Mikuš.
Viliam Novotný.
Ján Pataky.
Ivan Šaško.
Dušan Švantner.
Valentín Švidroň.
Emil Vestenický.
Štefan Zelník.
Pavol Džurina.
Tibor Cabaj.
Peter Pelegrini.
Ľubomír Petrák.
Ján Počiatek, poslanec
Ján Podmanický.
Ján Richter.
Monika Smolková.
Igor Šulaj.
Viliam Veteška, doterajší podpredseda NR
Tatiana Rosová.
Ivan Štefanec.
Jarmila Tkáčová.
Magdaléna Vášáryová.
Jozef Halecký.
Miroslav Jureňa.
Miroslav Jureňa, poslanec
Ján Kovarčík.
Zdenka Kramplová.
Ľudmila Mušková.
Viera Tomanová.
Viera Tomanová, poslankyňa
Jozef Valocký.
Jozef Valocký, poslanec
Marián Záhumenský.
Renáta Zmajkovičová.
Ján Zvonár.
Peter Žiga.
Peter Žiga, poslanec
Pavol Abrhan.
Rudolf Bauer.
Július Brocka.
Martin Fronc.
Peter Gabura.
Monika Gibalová.
Milan Rehák.
Beata Sániová.
Katarína Tóthová.
Milan Urbáni.
Imre Andruskó.
Tibor Bastrnák.
Gy. Bárdos, poslanec: Sľubujem.
Ágnes Biró.
Miklós Duray.
Iván Farkas.
Stanislav Kahanec.
Pavol Minárik.
László Köteles.
István Pásztor.
Klára Sárközy.
János Szigeti.
Anna Szögedi.
Mária Sabolová.
Jozef Šimko.
Vážené panie poslankyne, páni poslanci, chcem sa vás opýtať, či všetci prítomní poslanci zložili ústavou predpísaný sľub. Áno.
Odchod prezidenta Slovenskej republiky z rokovacej sály. Potlesk.
Vážené panie poslankyne, vážení páni poslanci, vo voľbách do Národnej rady Slovenskej republiky konaných 17. júna 2006 zo 150 poslancov Národnej rady boli zvolení aj 13 poslanci, ktorí sú členmi vlády Slovenskej republiky. Podľa čl. 77 ods. 2 a čl. 109 ods. 2 Ústavy Slovenskej republiky výkon funkcie člena vlády je nezlučiteľný s výkonom poslaneckého mandátu. Mandát poslanca počas výkonu tejto funkcie nezaniká, iba sa neuplatňuje. Chcem pripomenúť, že podľa čl. 117 Ústavy Slovenskej republiky vláda podá demisiu vždy po ustanovujúcej schôdzi novozvolenej Národnej rady. V nadväznosti na to je potrebné uviesť, že ak sa mandát poslanca neuplatňuje, nastupuje náhradník.
Príchod náhradníkov do rokovacej sály.
Ján Golian, poslanec
Ján Rusnák.
Petra Masácová.
Peter Košút.
Peter Košút, poslanec
František Halás.
František Halás, poslanec
Ľubomír Karaba.
Ľubomír Karaba, poslanec
Tomáš Korček.
Tomáš Korček, poslanec
Rudolf Sokol.
Rudolf Sokol, poslanec
György Juhász.
Gy. Juhász, poslanec: Sľubujem.
Erzsébet Pogány.
Erzébet Pogány, poslankyňa
Elemér Jakab.
Elemér Jakab, poslanec
István Kovács, poslanec
László Pomothy.
László Pomothy, poslanec
Platnosť voľby poslancov vrátane nastúpenia náhradníkov na neuplatňované poslanecké mandáty preskúma mandátový a imunitný výbor po jeho zriadení.
Vážené panie poslankyne, páni poslanci, budeme pokračovať v rokovaní ustanovujúcej schôdze Národnej rady Slovenskej republiky tretím bodom programu, ktorým je
schválenie volebného poriadku o podrobnostiach o hlasovaní a o voľbách na ustanovujúcej schôdzi Národnej rady Slovenskej republiky IV. volebného obdobia.
Návrh volebného poriadku sa predkladá na schválenie podľa § 6 zákona o rokovacom poriadku Národnej rady. Návrh volebného poriadku bol odovzdaný v rámci prípravy ustanovujúcej schôdze predsedom politických strán a politických hnutí zastúpených v Národnej rade a bol vám zaslaný spolu s pozvánkou ako tlač 1.
Otváram teraz rozpravu o tomto bode programu. Pýtam sa, či sa hlási niekto do rozpravy k tomuto bodu. Konštatujem, že nie je to tak. Vyhlasujem rozpravu o tomto bode programu za skončenú.
Podľa § 36 ods. 2 zákona o rokovacom poriadku pristúpime k hlasovaniu o návrhu uznesenia. Hlasujeme verejne použitím technického zariadenia. Prosím, aby ste vsunuli hlasovaciu kartu do hlasovacieho zariadenia. Teraz pristúpime k hlasovaniu o návrhu uznesenia, ktorým Národná rada Slovenskej republiky schvaľuje volebný poriadok ako celok. Prezentujme sa a hlasujme.
Najprv tlačidlo číslo 1, až potom, ako sa rozhodnete, ak za, tak číslo 4.
Prítomných je 142 poslancov, za 139, nehlasovali 3.
Konštatujem, že volebný poriadok sme schválili.
Vážené panie poslankyne, páni poslanci, pristúpime k štvrtému bodu a to je
voľba overovateľov Národnej rady Slovenskej republiky.
Návrhy kandidátov na overovateľov Národnej rady máte uvedené v tlači 2.
Otváram rozpravu o tomto bode programu a pýtam sa, či sa hlási niekto do rozpravy cez hlasovacie zariadenie, či má niekto nejakú zmenu. Navrhuje ako prvý a ako jediný pán poslanec Rafaj. Končím možnosť sa prihlásiť do rozpravy.
Ďakujem. Má niekto k tomuto návrhu nejakú poznámku? Konštatujem, že nie. Vyhlasujem rozpravu o tomto bode programu za skončenú.
Pristúpime teda k voľbe overovateľov Národnej rady. Pýtam sa, či je všeobecný súhlas, aby toto stanovisko poslancov za Slovenskú národnú stranu sme akceptovali, túto výmenu. Je s tým súhlas?
Podľa § 39 ods. 8 zákona o rokovacom poriadku pri voľbe alebo odvolávaní sa hlasuje tajne. Ak ide o voľbu alebo odvolanie, Národná rada sa môže bez rozpravy uzniesť, že bude o tejto veci hlasovať verejne. V tomto prípade nie je ustanovená tajná voľba, to znamená, že navrhujem, aby sme hlasovali verejne pomocou hlasovacieho zariadenia. Je s tým všeobecný súhlas?
Ďakujem pekne. Takže konštatujem, budeme hlasovať verejne.
Chcem pripomenúť, že na zvolenie overovateľov je potrebný súhlas nadpolovičnej väčšiny prítomných poslancov. Takže prezentujme sa a hlasujme o tomto návrhu.
Prítomných je 149 poslancov, za 146, zdržali sa 2, nehlasoval 1.
Konštatujem, že Národná rada Slovenskej republiky zvolila overovateľov.
Idem teraz k ďalšiemu bodu a to je bod č. 5 –
zriadenie Mandátového a imunitného výboru Národnej rady Slovenskej republiky a zriadenie Výboru Národnej rady Slovenskej republiky pre nezlučiteľnosť funkcií a určenie počtu členov týchto výborov.
Materiál na zriadenie mandátového a imunitného výboru a výboru pre nezlučiteľnosť funkcií a návrh na určenie počtu členov týchto výborov bol vypracovaný v súlade s § 45 ods. 2 a § 7 ods. 2 zákona o rokovacom poriadku tak, aby oba výbory boli zložené na základe princípu pomerného zastúpenia politických strán a politických hnutí v Národnej rade. Dostali ste ho ako tlač 3.
Otváram rozpravu o tomto bode programu. Pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu o tomto bode programu za skončenú.
Pristúpime teda k hlasovaniu. Najskôr budeme hlasovať o uznesení, ktorým Národná rada Slovenskej republiky zriaďuje Mandátový a imunitný výbor Národnej rady a ďalej určuje, že výbor bude mať 18 členov vrátane jeho predsedu. Prosím, prezentujme sa a hlasujme o návrhu tohto uznesenia.
Prítomných je 149 poslancov, za 148, zdržal sa 1.
Konštatujem, že Národná rada zriadila Mandátový a imunitný výbor Národnej rady a určila, že výbor bude mať 18 členov vrátane jeho predsedu.
Teraz budeme hlasovať o uznesení, ktorým Národná rada zriaďuje Výbor Národnej rady pre nezlučiteľnosť funkcií a ďalej určuje, že výbor bude mať 18 členov vrátane jeho predsedu. Prosím, prezentujme sa a hlasujme o tomto návrhu.
Konštatujem, že Národná rada zriadila výbor pre nezlučiteľnosť funkcií a určila, že výbor bude mať 18 členov vrátane jeho predsedu.
Podľa programu ustanovujúcej schôdze 6. bodom je
voľba predsedu Mandátového a imunitného výboru Národnej rady Slovenskej republiky a voľba predsedu Výboru Národnej rady Slovenskej republiky pre nezlučiteľnosť funkcií.
Návrh ste dostali v tlači 4.
Otváram rozpravu o tomto bode programu a pýtam sa, či sa hlási niekto s iným návrhom, poprípade so zmenou. Konštatujem, že nie je to tak. Vyhlasujem rozpravu o tomto bode programu za skončenú.
Podľa čl. 92 ods. 1 Ústavy Slovenskej republiky predsedov výborov Národná rada volí tajným hlasovaním. Na zvolenie predsedu výboru Národnej rady sa podľa § 15 zákona o rokovacom poriadku vyžaduje súhlas nadpolovičnej väčšiny prítomných poslancov. Postupovať už teraz budeme podľa schváleného volebného poriadku.
Dovoľte, aby som vás informoval o akte tajného hlasovania. Úprava hlasovacích lístkov sa uskutoční v zasadacej miestnosti za rokovacou sálou. Od povereného overovateľa poslanec dostane hlasovacie lístky, o čom sa vykoná príslušný záznam v zozname poslancov. Potom poslanec prejde do určeného priestoru na úpravu hlasovacích lístkov. Upravené hlasovacie lístky poslanec vloží do volebnej schránky. Ako prví vždy hlasujú overovatelia Národnej rady. Po vykonaní voľby prosím poslancov, aby zaujali svoje miesta v rokovacej sále. Tento postup sa uplatní pri každej voľbe tajným hlasovaním.
Dovoľte mi ešte, vážené panie poslankyne, páni poslanci, aby som vám pripomenul, že svoju voľbu vyjadríte tak, že na každom hlasovacom lístku pri mene a priezvisku kandidáta zakrúžkujete tú alternatívu, za ktorú hlasujete, t. j. „za“, „proti“ alebo „sa zdržiavam“. Neplatný hlasovací lístok je, ak poslanec pri niektorom mene a priezvisku navrhnutého kandidáta nevyjadrí svoju voľbu alebo ak hlasovací lístok menil, alebo doplnil. Tento spôsob úpravy hlasovacích lístkov sa primerane použije pri každej voľbe tajným hlasovaním.
Ešte chcem upozorniť, že hlasovanie vykonáme naraz na osobitných hlasovacích lístkoch, pričom hlasovacie lístky sú farebne odlíšené.
Prosím teraz všetkých zvolených overovateľov, aby sa ujali svojej funkcie a dohliadali na priebeh voľby. Súčasne ich prosím, aby hlasovali ako prví.
Pristúpime teda k vykonaniu tajného hlasovania. Nech sa páči, najprv overovatelia.
Vážené panie poslankyne, páni poslanci, pýtam sa, či každý poslanec využil svoje právo hlasovať.
Vyhlasujem tajné hlasovanie za skončené. Zároveň vyhlasujem prestávku do 13.00 hodiny. Počas tejto prestávky sa môžete najesť. Predpokladám, že poslanci, ktorí sú na tabuli, sa nehlásia o slovo.
Nie, ďakujem pekne. Takže prestávka do 13.00 hodiny.
Prerušenie rokovania o 12.15 hodine.
Pokračovanie rokovania o 13.00 hodine.
Vážené panie poslankyne, páni poslanci, žiadam vás, aby ste sa vrátili do rokovacieho priestoru, budeme pokračovať v rokovaní.
Prosím teraz povereného overovateľa pána poslanca Kahanca, aby oznámil Národnej rade počet vydaných hlasovacích lístkov, takisto počet poslancov, ktorí hlasovali za navrhnutého kandidáta, ktorí hlasovali proti alebo sa zdržali hlasovania, a takisto aj počet poslancov, ktorí neodovzdali hlasovacie lístky, a, samozrejme, aj počet neplatných hlasovacích lístkov.
Pán poslanec Kahanec, nech sa páči, máte slovo.
Ďakujem pekne za slovo. Vážený pán predsedajúci...
Páni poslanci, nebavte sa v rokovacej sále!
Vážené panie poslankyne, vážení páni poslanci, dovoľte mi, aby som vás informoval o výsledku tajného hlasovania na voľbu predsedu Mandátového a imunitného výboru Národnej rady Slovenskej republiky a voľbu predsedu Výboru Národnej rady Slovenskej republiky pre nezlučiteľnosť funkcií.
Zápisnica o výsledku tajného hlasovania o návrhu na voľbu predsedu Mandátového a imunitného výboru Národnej rady Slovenskej republiky, ktoré sa konalo 4. júla 2006.
Na tajné hlasovanie o návrhu na voľbu predsedu Mandátového a imunitného výboru Národnej rady Slovenskej republiky bolo vydaných a poslanci si osobne prevzali 149 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Mandátového a imunitného výboru Národnej rady Slovenskej republiky 0 poslancov neodovzdalo hlasovacie lístky. Zo 149 odovzdaných hlasovacích lístkov bolo 0 neplatných.
Zo 149 platných hlasovacích lístkov overovatelia zistili, že za kandidátku Renátu Zmajkovičovú hlasovalo za 127 poslancov, proti 5 poslanci, zdržalo sa 17 poslancov.
Podľa § 15 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie predsedu Mandátového a imunitného výboru Národnej rady Slovenskej republiky je potrebný súhlas nadpolovičnej väčšiny prítomných poslancov.
Overovatelia konštatujú, že v tajnom hlasovaní bola za predsedníčku Mandátového a imunitného výboru Národnej rady Slovenskej republiky zvolená Renáta Zmajkovičová.
Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre nezlučiteľnosť funkcií, ktoré sa konalo 4. júla 2006.
Na tajné hlasovanie o návrhu na voľbu predsedu Výboru Národnej rady Slovenskej republiky pre nezlučiteľnosť funkcií bolo vydaných a poslanci si osobne prevzali 149 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Výboru Národnej rady Slovenskej republiky pre nezlučiteľnosť funkcií 0 poslancov neodovzdalo hlasovacie lístky. Zo 149 odovzdaných hlasovacích lístkov bolo 0 neplatných.
Zo 149 platných hlasovacích lístkov overovatelia zistili, že za kandidáta Gábora Gála hlasovalo za 146 poslancov, proti 2 poslanci, zdržal sa 1 poslanec.
Podľa § 15 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie predsedu Výboru Národnej rady Slovenskej republiky pre nezlučiteľnosť funkcií je potrebný súhlas nadpolovičnej väčšiny prítomných poslancov.
Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre nezlučiteľnosť funkcií zvolený Gábor Gál.
Vyhlasujem, že Národná rada Slovenskej republiky zvolila za predsedníčku Mandátového a imunitného výboru Národnej rady poslankyňu Renátu Zmajkovičovú a za predsedu Výboru Národnej rady pre nezlučiteľnosť funkcií poslanca Gábora Gála.
Prosím predsedníčku mandátového a imunitného výboru a predsedu výboru pre nezlučiteľnosť funkcií, aby zaujali miesta určené pre predsedov výborov tu za mnou v tomto rade.
Vážené panie poslankyne, páni poslanci, budeme pokračovať siedmym bodom programu, ktorým je
voľba ďalších členov Mandátového a imunitného výboru Národnej rady Slovenskej republiky a voľba ďalších členov Výboru Národnej rady Slovenskej republiky pre nezlučiteľnosť funkcií.
V predchádzajúcom bode programu sme si určili počet členov mandátového a imunitného výboru a výboru pre nezlučiteľnosť funkcií vrátane ich predsedov, ktorých sme už zvolili. Je potrebné teda zvoliť ďalších členov týchto výborov tak, aby boli výbory zložené na základe princípu pomerného zastúpenia.
Návrh na voľbu ďalších členov týchto výborov ste dostali ako tlač 5.
Otváram rozpravu o tomto bode programu a pýtam sa, či sa hlási do rozpravy niekto s pozmeňujúcim návrhom alebo s doplňujúcim návrhom. Konštatujem, že nie je to tak. Vyhlasujem rozpravu o tomto bode programu za skončenú.
Pristúpime teda k hlasovaniu o návrhu na voľbu členov mandátového a imunitného výboru a takisto aj výboru pre nezlučiteľnosť funkcií. V tomto prípade nie je ustanovená tajná voľba, preto podávam návrh, aby sa voľba ďalších členov týchto dvoch výborov, aby sa teda vykonala verejne s tým, že o návrhu na voľbu poslancov do každého z týchto výborov budeme hlasovať osobitne. Pýtam sa, či je všeobecný súhlas s týmto mojím návrhom.
Takže pristúpime k hlasovaniu. Chcem aj v tomto prípade pripomenúť, že na zvolenie členov výboru je potrebný súhlas nadpolovičnej väčšiny prítomných poslancov. Najskôr budeme hlasovať o návrhu na voľbu ďalších členov mandátového a imunitného výboru, tak ako to máte v tlači 5. Nech sa páči, prezentujme sa a hlasujme o tomto návrhu.
Prítomných je 125 poslancov, za 124, nehlasoval 1.
Konštatujem, že Národná rada Slovenskej republiky zvolila ďalších členov výboru mandátového a imunitného.
Teraz dávam hlasovať o návrhu na voľbu ďalších členov výboru pre nezlučiteľnosť funkcií. Nech sa páči, prezentujme sa a hlasujme o návrhu, tak ako to máte v tlači 5.
Prítomných je 129 poslancov, za 129 poslancov.
Konštatujem, že Národná rada schválila ďalších členov do výboru pre nezlučiteľnosť funkcií.
Vážené panie poslankyne, páni poslanci, vzhľadom na to, že nasledujúcim bodom programu je návrh Mandátového a imunitného výboru Národnej rady Slovenskej republiky na overenie platnosti voľby poslancov Národnej rady Slovenskej republiky zvolených vo voľbách 17. júna 2006 a informácia o nastúpení náhradníkov na neuplatnené mandáty, vyhlasujem znovu tridsaťminútovú prestávku. Predpokladáme, že za tých 30 minút mandátový a imunitný výbor bude schopný priniesť nám sem do Národnej rady uznesenie a potom budeme po 30 minútach pokračovať.
Chcem vás informovať, že ešte bude ďalšia prestávka potom, pätnásťminútová, zas pre kluby, takže aby ste neboli nervózni, že každú chvíľku sú prestávky. Prvá, ustanovujúca schôdza, bohužiaľ, má určité zvyklosti, ktoré si treba zachovať.
Takže tridsaťminútová prestávka.
Pani predsedníčka, keby bol nejaký problém, tak žiadam vás, aby ste potom informovali Národnú radu, či máme predĺžiť potom tú prestávku. Nech sa páči, pani predsedníčka Zmajkovičová.
Pán predsedajúci, zvolávam zasadnutie mandátového a imunitného výboru do rokovacej miestnosti č. 147 na prvom poschodí výboru pre verejnú správu. Ďakujem.
Prerušenie rokovania o 13.15 hodine.
Pokračovanie rokovania o 13.45 hodine.
Vážená Národná rada, budeme pokračovať 8. bodom programu, ktorým je
návrh Mandátového a imunitného výboru Národnej rady Slovenskej republiky na overenie platnosti voľby poslancov Národnej rady Slovenskej republiky zvolených vo voľbách 17. júna 2006 a informácia o nastúpení náhradníkov na neuplatňované mandáty poslancov.
Prosím teraz predsedníčku mandátového a imunitného výboru Renátu Zmajkovičovú, aby podala Národnej rade informáciu, ktorú prerokovali vo výbore.
Ďakujem za slovo, pán predsedajúci. Vážený pán predsedajúci, vážené kolegyne, kolegovia, dovoľte, aby som uviedla v rámci uvedeného bodu programu dva materiály – správu Mandátového a imunitného výboru Národnej rady Slovenskej republiky o preskúmaní osvedčení o zvolení za poslancov Národnej rady Slovenskej republiky a overenie platnosti voľby poslancov Národnej rady Slovenskej republiky vo voľbách konaných dňa 17. júna 2006 a informáciu Mandátového a imunitného výboru Národnej rady Slovenskej republiky o nastúpení náhradníkov na neuplatňovaný mandát poslanca Národnej rady Slovenskej republiky.
Najprv prejdem k správe Mandátového a imunitného výboru Národnej rady Slovenskej republiky o preskúmaní osvedčení o zvolení za poslancov Národnej rady Slovenskej republiky a overenie platnosti voľby poslancov Národnej rady Slovenskej republiky vo voľbách konaných dňa 17. júna 2006.
Vážené panie poslankyne, vážení páni poslanci, Ústredná volebná komisia po parlamentných voľbách konaných dňa 17. 6. 2006 zaslala zápisnicu o výsledku volieb do Národnej rady Slovenskej republiky, ktorá podľa čl. 76 Ústavy Slovenskej republiky overuje platnosť voľby poslancov do Národnej rady Slovenskej republiky.
Podľa § 8 ods. 1 a 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predložili poslanci mandátovému a imunitnému výboru osvedčenia o svojom zvolení za poslanca vydané Ústrednou volebnou komisiou. Mandátový a imunitný výbor Národnej rady Slovenskej republiky tieto osvedčenia preskúmal a správu o ich preskúmaní a návrh na rozhodnutie o overení platnosti volieb predkladá Národnej rade Slovenskej republiky.
Mandátový a imunitný výbor Národnej rady Slovenskej republiky na svojej ustanovujúcej schôdzi dňa 4. júla 2006 ma ako predsedu výboru poveril, aby som vás oboznámila s výsledkami rokovania výboru a predložila návrh výboru na rozhodnutie o overení platnosti voľby poslancov Národnej rady Slovenskej republiky zvolených do Národnej rady Slovenskej republiky vo voľbách konaných v dňa 17. júna 2006.
Mandátový a imunitný výbor sa na svojej ustanovujúcej schôdzi oboznámil so zápisnicou Ústrednej volebnej komisie o výsledku volieb do Národnej rady Slovenskej republiky, ako aj s jej prílohami. Ďalej výbor preskúmal osvedčenia o zvolení za poslanca a konštatoval, že všetci poslanci boli platne zvolení.
Na základe vykonaného sľubu na ustanovujúcej schôdzi Národnej rady Slovenskej republiky a preverenia podpisov, ktorými poslanci potvrdili zloženie sľubu, je možné konštatovať, že všetci poslanci prítomní na ustanovujúcej schôdzi Národnej rady Slovenskej republiky zložili ústavou predpísaný sľub poslanca bez výhrad.
Mandátový a imunitný výbor súčasne konštatuje, že sľub poslanca bez výhrad zložili aj náhradníci na neuplatňované mandáty členov vlády Slovenskej republiky. Náhradníci budú vykonávať mandát poslanca, ktorý trvá len počas výkonu funkcie člena vlády Slovenskej republiky, na ktorého neuplatňovaný mandát poslanca nastúpili.
Čo sa týka skutočností, či uvedení poslanci nevykonávajú funkciu nezlučiteľnú podľa čl. 77 Ústavy Slovenskej republiky s funkciou poslanca Národnej rady Slovenskej republiky alebo nezlučiteľnú s postavením verejného činiteľa podľa ústavného zákona č. 357/2004 Z. z. v znení ústavného zákona č. 545/2005 Z. z. o ochrane verejného záujmu pri výkone funkcií verejného funkcionára, s nimi sa Mandátový a imunitný výbor Národnej rady Slovenskej republiky osobitne nezaoberal. Týmito skutočnosťami sa bude v súlade s citovaným ústavným zákonom zaoberať podľa § 58 ods. 1 písm. a) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov Výbor Národnej rady Slovenskej republiky pre nezlučiteľnosť funkcií v rámci pôsobnosti tohto výboru. Mandátový a imunitný výbor Národnej rady Slovenskej republiky však konštatuje, že podľa dokladov, ktoré predložili poslanci v súvislosti s ujatím sa funkcie verejného funkcionára, ku dňu zloženia sľubu poslanca Národnej rady Slovenskej republiky žiaden z nich nevykonáva funkciu nezlučiteľnú podľa čl. 77 Ústavy Slovenskej republiky.
Na základe uvedených skutočností v uznesení, ktoré mandátový a imunitný výbor na dnešnej schôdzi v týchto súvislostiach prijal, navrhujem, aby Národná rada Slovenskej republiky schválila uznesenia v tomto znení:
„Uznesenie Národnej rady Slovenskej republiky zo 4. júla 2006 k správe Mandátového a imunitného výboru Národnej rady Slovenskej republiky o preskúmaní osvedčení o zvolení za poslancov Národnej rady Slovenskej republiky a o overení platnosti voľby poslancov Národnej rady Slovenskej republiky vo voľbách konaných dňa 17. júna 2006
Národná rada Slovenskej republiky na základe správy Mandátového a imunitného výboru Národnej rady Slovenskej republiky o preskúmaní osvedčení o zvolení za poslancov Národnej rady Slovenskej republiky a o overení platnosti voľby poslancov Národnej rady Slovenskej republiky vo voľbách konaných dňa 17. júna 2006 a návrhu mandátového a imunitného výboru podľa čl. 76 Ústavy Slovenskej republiky a podľa § 8 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov overuje platnosť voľby poslancov Národnej rady Slovenskej republiky zvolených do Národnej rady Slovenskej republiky vo voľbách konaných dňa 17. júna 2006.“
Dovoľte mi, vážené dámy, vážení páni, kolegyne, kolegovia, aby som vás oboznámila aj s informáciou Mandátového a imunitného výboru Národnej rady Slovenskej republiky o nastúpení náhradníkov na neuplatňovaný mandát poslanca Národnej rady Slovenskej republiky.
Vážené kolegyne, kolegovia, vážený pán predsedajúci, na základe poverenia Mandátového a imunitného výboru Národnej rady Slovenskej republiky predkladám Národnej rade Slovenskej republiky túto informáciu.
Na základe výsledku volieb do Národnej rady Slovenskej republiky konaných dňa 17. júna 2006 bolo zvolených 150 poslancov, ktorým Ústredná volebná komisia vydala osvedčenia o zvolení za poslancov Národnej rady Slovenskej republiky dňa 26. júna 2006 a zvolení poslanci zložili dňa 4. júla 2006 ústavou predpísaný sľub poslanca, čím sa ujali funkcie poslanca Národnej rady Slovenskej republiky. Medzi týmito poslancami sú i členovia vlády Slovenskej republiky vymenovaní prezidentom Slovenskej republiky do funkcie členov vlády v rámci III. volebného obdobia Národnej rady Slovenskej republiky...
Páni poslanci, väčší pokoj, prosím.
Podľa čl. 77 ods. 2 Ústavy Slovenskej republiky mandát poslanca, ktorý bol vymenovaný za člena vlády Slovenskej republiky, nezaniká, iba sa počas výkonu tejto funkcie neuplatňuje. Podľa § 47 ods. 1 zákona č. 333/2004 Z. z. o voľbách do Národnej rady Slovenskej republiky, ak sa uprázdni počas volebného obdobia mandát poslanca, nastupuje náhradník tej istej politickej strany alebo koalície podľa poradia, v akom bol uvedený na kandidačnej listine. Ak však boli na kandidačnej listine uplatnené prednostné hlasy, nastupuje z kandidátov, ktorí získali aspoň 3 % prednostných hlasov, ten kandidát, ktorý dostal najvyšší počet hlasov.
Vzhľadom na skutočnosť, že novozvolení poslanci Iveta Radičová, Ivan Mikloš, Mikuláš Dzurinda, Eduard Kukan, Lucia Žitňanská, Martin Pado, Pavol Prokopovič, Martin Fedor, Pál Csáky, László Szigeti, Zsolt Simon, László Gyurovszky, László Miklós sú členovia vlády, ich mandát poslanca podľa citovaného čl. 77 ods. 2 Ústavy Slovenskej republiky nezanikol, iba sa neuplatňuje. Túto skutočnosť zobral podpredseda Národnej rady Slovenskej republiky Béla Bugár, poverený výkonom právomoci predsedu Národnej rady Slovenskej republiky, rozhodnutím č. 1 zo 4. júla 2006 na vedomie a vyhlásil nastúpenie náhradníkov na uvedené neuplatňované mandáty poslancov Národnej rady Slovenskej republiky podľa poradia uvedeného v zápisnici Ústrednej volebnej komisie o výsledku volieb do Národnej rady Slovenskej republiky konaných dňa 17. júna 2006 takto:
1. za poslancov Národnej rady Slovenskej republiky, ktorí sú členovia vlády Slovenskej republiky, nastupujú náhradníci za Slovenskú demokratickú a kresťanskú úniu – Demokratickú stranu:
- namiesto poslankyne Ivety Radičovej nastupuje 4. júla 2006 náhradník Ján Golian, narodený 6. 5. 1950, bytom Detva,
- namiesto poslanca Ivana Mikloša nastupuje 4. júla 2006 náhradník Ján Rusnák, narodený 17. 1. 1956, bytom Vinné,
- namiesto poslanca Mikuláša Dzurindu nastupuje 4. júla 2006 náhradníčka Petra Masácová, narodená 4. 12. 1973, bytom Bratislava,
- namiesto poslanca Eduarda Kukana nastupuje 4. júla 2006 náhradník Peter Košút, narodený 7. 5. 1973, bytom Štiavnik,
- namiesto poslankyne Lucie Žitňanskej nastupuje 4. júla 2006 náhradník František Halás, narodený 22. 2. 1968, bytom Nitra,
- namiesto poslanca Martina Pada nastupuje 4. júla 2006 náhradník Ľubomír Karaba, narodený 12. 8. 1963, bytom Nové Mesto nad Váhom,
- namiesto poslanca Pavla Prokopoviča nastupuje 4. júla 2006 náhradník Tomáš Korček, narodený 15. 1. 1976, bytom Bratislava,
- namiesto poslanca Martina Fedora nastupuje 4. júla 2006 náhradník Rudolf Sokol, narodený 10. 8. 1950, bytom Slivník;
2. za poslancov Národnej rady Slovenskej republiky, ktorí sú členovia vlády Slovenskej republiky, nastupujú náhradníci za Stranu maďarskej koalície – MKP:
- namiesto poslanca Pála Csákyho nastupuje 4. júla 2006 náhradník György Juhász, narodený 10. 10. 1969, bytom Tvrdošovce,
- namiesto poslanca Lászlóa Szigetiho nastupuje 4. júla 2006 náhradníčka Erzsébet Pogány, narodená 19. 12. 1959, bytom Šamorín,
- namiesto poslanca Zsolta Simona nastupuje 4. júla 2006 náhradník Elemér Jakab, narodený 5. 7. 1967, bytom Veľké Raškovce,
- namiesto poslanca Lászlóa Gyurovszkého nastupuje 4. júla 2006 náhradník István Kovács, narodený 4. 7. 1953, bytom Rimavská Sobota,
- namiesto poslanca Lászlóa Miklósa nastupuje 4. júla 2006 náhradník László Pomothy, narodený 11. 1. 1957, bytom Galanta.
Súčasne podpredseda Národnej rady Slovenskej republiky Béla Bugár, poverený výkonom právomoci predsedu Národnej rady Slovenskej republiky, rozhodnutím č. 2 zo 4. júla 2006 požiadal Mandátový a imunitný výbor Národnej rady Slovenskej republiky, aby preskúmal dodržanie podmienok nastúpenia náhradníkov podľa § 47 ods. 1 zákona č. 333/2004 Z. z. o voľbách do Národnej rady Slovenskej republiky v znení neskorších predpisov a podal Národnej rade Slovenskej republiky informáciu o nastúpení náhradníkov na neuplatňované mandáty poslancov Národnej rady Slovenskej republiky spolu so svojím návrhom.
Na zabezpečenie požiadaviek vyplývajúcich z citovaných predpisov a rozhodnutí podpredsedu Národnej rady Slovenskej republiky, povereného výkonom právomoci predsedu Národnej rady Slovenskej republiky, vykonal Mandátový a imunitný výbor Národnej rady Slovenskej republiky tieto úkony:
Oboznámil sa s predmetnými rozhodnutiami podpredsedu Národnej rady Slovenskej republiky, povereného výkonom právomoci predsedu Národnej rady Slovenskej republiky, č. 1 a č. 2, so zápisnicou Ústrednej volebnej komisie o výsledku volieb do Národnej rady Slovenskej republiky konaných dňa 17. júna 2006 vrátane jej príloh. Podľa prílohy č. 1 uvedenej zápisnice, ktorá vyjadruje výsledky prednostného hlasovania podľa poradia uvedeného v tejto prílohe, nastupujú za poslancov, ktorých mandát sa neuplatňuje, skutočne kandidáti náhradníkov za poslancov Národnej rady Slovenskej republiky uvedení v citovanom rozhodnutí podpredsedu Národnej rady Slovenskej republiky, povereného výkonom právomoci predsedu Národnej rady Slovenskej republiky.
„Národná rada Slovenskej republiky berie na vedomie, že
1. podľa § 2 ods. 3 písm. e) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov sa neuplatňujú mandáty poslancov Národnej rady Slovenskej republiky, ktorí sú členovia vlády Slovenskej republiky, Ivety Radičovej, Ivana Mikloša, Mikuláša Dzurindu, Eduarda Kukana, Lucie Žitňanskej, Martina Pada, Pavla Prokopoviča, Martina Fedora, Pála Csákyho, Lászlóa Szigetiho, Zsolta Simona, Lászlóa Gyurovszkého, Lászlóa Miklósa, ich mandát poslanca podľa čl. 77 ods. 2 Ústavy Slovenskej republiky nezaniká, iba sa neuplatňuje;
2. podľa § 47 ods. 6 zákona č. 333/2004 Z. z. o voľbách do Národnej rady Slovenskej republiky v znení neskorších predpisov a podľa § 10 ods. 1 a 2 písm. b) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podpredseda Národnej rady Slovenskej republiky, poverený výkonom právomoci predsedu Národnej rady Slovenskej republiky, rozhodnutím č. 1 zo 4. júla 2006 vyhlásil nastúpenie náhradníkov na uvedené neuplatňované mandáty poslancov Národnej rady Slovenskej republiky, ktorí sú členovia vlády Slovenskej republiky, 4. júlom 2006 podľa poradia uvedeného v zápisnici Ústrednej volebnej komisie o výsledku volieb do Národnej rady Slovenskej republiky 17. júna 2006:
za stranu Slovenskej demokratickej a kresťanskej únie
- namiesto poslankyne Ivety Radičovej nastupuje náhradník Ján Golian,
- namiesto poslanca Ivana Mikloša nastupuje náhradník Ján Rusnák,
- namiesto poslanca Mikuláša Dzurindu nastupuje náhradníčka Petra Masácová,
- namiesto poslanca Eduarda Kukana nastupuje náhradník Peter Košút,
- namiesto poslankyne Lucie Žitňanskej nastupuje náhradník František Halás,
- namiesto poslanca Martina Pada nastupuje náhradník Ľubomír Karaba,
- namiesto poslanca Pavla Prokopoviča nastupuje náhradník Tomáš Korček,
- namiesto poslanca Martina Fedora nastupuje náhradník Rudolf Sokol,
za Stranu maďarskej koalície
- namiesto poslanca Pála Csákyho nastupuje náhradník György Juhász,
- namiesto poslanca Lászlóa Szigetiho nastupuje náhradník Erzsébet Pogány,
- namiesto poslanca Zsolta Simona nastupuje náhradník Elemér Jakab,
- namiesto poslanca Lászlóa Gyurovszkého nastupuje náhradník István Kovács,
- namiesto poslanca Lászlóa Miklósa nastupuje náhradník László Pomothy;
3. informáciu Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky.“
Prosím, pán predsedajúci, aby ste otvorili rozpravu k obidvom materiálom tohto bodu programu. Ďakujem.
Ďakujem pani predsedníčke mandátového a imunitného výboru.
Otváram rozpravu k prednesenej správe a informácii a pýtam sa, či sa hlási niekto do rozpravy k tomuto bodu programu. Nie. Vyhlasujem rozpravu za skončenú.
Pristúpime teraz k hlasovaniu. Najskôr budeme hlasovať o návrhu uznesenia, ktorým Národná rada podľa čl. 76 ústavy a § 8 ods. 2 zákona o rokovacom poriadku overuje platnosť voľby poslancov Národnej rady Slovenskej republiky. Nech sa páči, prezentujme sa a hlasujme. Počkáme, pani predsedníčka, kým budete mať kartu. Tak môžem spustiť hlasovanie, nech sa páči, prezentujme sa a hlasujme.
Prítomných je 141 poslancov, za 140, nehlasoval 1.
Konštatujem, že Národná rada Slovenskej republiky schválila uznesenie, v ktorom overuje platnosť voľby poslancov Národnej rady Slovenskej republiky zvolených vo voľbách 17. júna 2006.
Teraz budeme hlasovať o uznesení o nastúpení náhradníkov na neuplatnené mandáty poslancov. Prezentujme sa a hlasujme.
Prítomných je 144 poslancov, za 141, zdržali sa 2, nehlasoval 1.
Konštatujem, že Národná rada Slovenskej republiky zobrala na vedomie túto informáciu.
Vážené panie poslankyne, páni poslanci, v súlade s § 12 zákona o rokovacom poriadku prerušujem rokovanie ustanovujúcej schôdze na 15 minút. Je to čas potrebný na utvorenie poslaneckých klubov. Pri utvorení poslaneckých klubov sa postupuje...
Páni poslanci, ak vás to nebaví, nech sa páči.
... sa postupuje podľa § 64 zákona o rokovacom poriadku. Žiadam, aby predsedovia poslaneckých klubov pred skončením prestávky odovzdali písomné oznámenia s pripojenou zápisnicou o utvorení poslaneckého klubu, podpísanou všetkými ustanovujúcimi členmi poslaneckého klubu.
Rozdelenie priestorov na schôdze poslancov za jednotlivé politické strany a hnutia je takéto:
- strana SMER – sociálna demokracia: prízemie, rokovacia miestnosť č. 30,
- Slovenská demokratická a kresťanská únia – Demokratická strana: prízemie, rokovacia miestnosť č. 76,
- Slovenská národná strana: 1. poschodie, rokovacia miestnosť č. 148,
- Strana maďarskej koalície – Magyar Koalíció Pártja: prízemie, rokovacia miestnosť č. 31,
- Ľudová strana – Hnutie za demokratické Slovensko: 1. poschodie, rokovacia miestnosť č. 147,
- Kresťanskodemokratické hnutie: prízemie, rokovacia miestnosť č. 32.
Takže vyhlasujem 15-minútovú prestávku. Po 15 minútach prosím predsedov jednotlivých poslaneckých klubov, aby oznámili utvorenie poslaneckého klubu a doniesli aj zápisnicu. Ďakujem pekne.
Prerušenie rokovania o 14.10 hodine.
Pokračovanie rokovania o 14.25 hodine.
Vážené panie poslankyne, páni poslanci, chcem vás informovať, že zatiaľ sme nedostali jednu zápisnicu, a to od klubu Slovenskej národnej strany, takže budeme musieť chvíľku počkať.
Vážené panie poslankyne, páni poslanci, budeme pokračovať. Dovoľte, aby som vás informoval, že podľa § 12 zákona o rokovacom poriadku Národnej rady Slovenskej republiky boli utvorené poslanecké kluby, a to tieto:
Klub poslancov Národnej rady Slovenskej republiky za stranu SMER – sociálna demokracia v počte 50, predsedom klubu je pán poslanec Miroslav Číž,
Klub poslancov Národnej rady Slovenskej republiky za Slovenskú demokratickú a kresťanskú úniu – Demokratickú stranu v počte členov 31, predsedom klubu je pán poslanec Stanislav Janiš,
Klub poslancov Národnej rady Slovenskej republiky za Slovenskú národnú stranu v počte členov 20, predsedom klubu je poslanec Rafael Rafaj,
Klub poslancov Národnej rady Slovenskej republiky za Stranu maďarskej koalície – Magyar Koalíció Pártja v počte členov 20, predsedom klubu je poslanec Gyula Bárdos,
Klub poslancov Národnej rady Slovenskej republiky za Ľudovú stranu – Hnutie za demokratické Slovensko v počte členov 15, predsedom klubu je pán poslanec Vladimír Mečiar,
Klub poslancov Národnej rady Slovenskej republiky za Kresťanskodemokratické hnutie v počte členov 14, predsedom klubu je pán poslanec Pavol Hrušovský.
Prosím, aby utvorenie poslaneckých klubov Národná rada, aby teda brala na vedomie.
Panie poslankyne, páni poslanci, teraz pristúpime k 9. bodu programu, a to k
voľbe predsedu Národnej rady Slovenskej republiky.
Návrh na voľbu predsedu Národnej rady Slovenskej republiky ste dostali ako tlač 6.
Návrh kandidáta na predsedu Národnej rady podali poslanci zvolení za stranu SMER – sociálna demokracia, Slovenskú národnú stranu a Ľudovú stranu – Hnutie za demokratické Slovensko, je ním pán poslanec Pavol Paška.
Otváram rozpravu o tomto bode programu. Do rozpravy sa hlási pán poslanec Fico. Končím možnosť sa prihlásiť do rozpravy.
Vážený pán predsedajúci, vážené dámy a páni, dovoľte mi, aby som odôvodnil návrh na voľbu predsedu Národnej rady Slovenskej republiky.
Návrh na voľbu predsedu Národnej rady Slovenskej republiky podávajú poslanci za tri politické strany, a to za stranu SMER – sociálna demokracia, Slovenskú národnú stranu a Ľudovú stranu – Hnutie za demokratické Slovensko, a tento návrh je na kandidáta poslanca Národnej rady Slovenskej republiky za SMER – sociálnu demokraciu Pavla Pašku.
Vážené dámy a páni, pán poslanec Pavol Paška sa narodil 23. februára 1958 v Košiciach, má vysokoškolské vzdelanie. Je jedným zo zakladajúcich členov strany SMER – sociálna demokracia, pôsobil v III. volebnom období Národnej rady Slovenskej republiky za túto politickú stranu. V III. volebnom období Národnej rady Slovenskej republiky pôsobil aj ako predseda Zahraničného výboru Národnej rady Slovenskej republiky. Aktívne hovorí niekoľkými cudzími jazykmi.
Chcem všetkých ubezpečiť, že pán poslanec Paška v prípade zvolenia za predsedu Národnej rady Slovenskej republiky je zárukou, že bude vyvíjať maximálne úsilie na zvýšenie dôveryhodnosti Národnej rady Slovenskej republiky.
Toto je naša spoločná úloha – úloha novej Národnej rady, aby zákonodarný zbor požíval medzi občanmi Slovenskej republiky viac dôvery, ako to bolo v posledných rokoch.
Je rovnako zárukou, že bude zabezpečovať postavenie Národnej rady Slovenskej republiky zodpovedajúce Ústave Slovenskej republiky, podľa ktorej je Národná rada najvyšším orgánom štátnej moci a tomuto najvyššiemu orgánu zodpovedá vláda Slovenskej republiky.
Všetci páni poslanci a panie poslankyne, ktorí pôsobili v predchádzajúcom volebnom období, určite potvrdia, že jeho doterajšie pôsobenie v Národnej rade je aj dostatočnou zárukou rešpektovania postavenia opozície ako významného politického a kontrolného inštitútu vo vzťahu k väčšine.
Vážené dámy a páni, chcem vás preto požiadať v mene poslancov za tri menované politické strany, aby ste podporili tento návrh a za predsedu Národnej rady Slovenskej republiky zvolili pána poslanca Pavla Pašku.
Skôr ako pristúpime k vykonaniu voľby, chcem pripomenúť, že podľa čl. 89 ods. 1 Ústavy Slovenskej republiky predsedu Národnej rady Slovenskej republiky volí v tajnom hlasovaní Národná rada nadpolovičnou väčšinou všetkých poslancov, to znamená, minimálne 76 pozitívnych hlasov musí byť.
Dovoľte mi, aby som ešte upriamil vašu pozornosť na to, že svoju voľbu vyjadríte, tak ako aj v predchádzajúcich voľbách, tak, že na hlasovacom lístku pri mene a priezvisku kandidáta zakrúžkujete tú alternatívu, za ktorú hlasujete, to znamená „za“, „proti“ alebo „sa zdržiavam“.
Prosím teraz overovateľov, aby sa ujali svojej funkcie a dohliadali na priebeh voľby, a súčasne prosím, aby ako prví uskutočnili akt hlasovania, akt voľby.
Pristúpime teda k tajnému hlasovaniu.
Vážené panie poslankyne, páni poslanci, vyhlasujem tajné hlasovanie za skončené. Samozrejme, kým overovatelia spočítajú hlasy, tak vyhlasujem prestávku. Predpokladám, že takú 20-minútovú, takže do 15.15 hodiny.
Prerušenie rokovania o 14.51 hodine.
Pokračovanie rokovania o 15.01 hodine.
Vážené panie poslankyne, páni poslanci, budeme pokračovať. Prosím povereného overovateľa, aby oznámil výsledky tajného hlasovania.
Na tajné hlasovanie o návrhu na voľbu predsedu Národnej rady Slovenskej republiky bolo vydaných a poslanci si osobne prevzali 148 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajomnom hlasovaní o návrhu na predsedu Národnej rady Slovenskej republiky 0 poslancov neodovzdalo hlasovacie lístky. Zo 148 odovzdaných hlasovacích lístkov boli všetky platné, to znamená, že nebol žiaden neplatný zo 148 celkove odovzdaných platných hlasovacích lístkov.
Overovatelia zistili, že za kandidáta Pavla Pašku hlasovalo za 98 poslancov (potlesk), proti bolo 20 poslancov a zdržalo sa 30 poslancov.
Overovatelia konštatujú, že v tajnom hlasovaní bol za predsedu Národnej rady Slovenskej republiky zvolený pán Pavol Paška.
Teraz vás prosím, aby ste zaujali miesto určené pre predsedu Národnej rady, a zároveň odovzdávam vedenie ustanovujúcej schôdze Národnej rady.
Vážené panie poslankyne, vážení páni poslanci, pán zastupujúci predseda Národnej rady, chcem sa veľmi pekne poďakovať za prejavenie dôvery. Zároveň by som chcel poprosiť ešte pána Bugára o chvíľu, aby viedol túto schôdzu, a dovoľte mi, aby som sa vám prihovoril s krátkym prejavom.
Vážené panie poslankyne, vážení páni poslanci, vážený pán predsedajúci, dovoľte mi na úvod vysloviť úprimnú vďaku za dôveru, ktorú ste mi prejavili zvolením do funkcie predsedu Národnej rady Slovenskej republiky, a najmä ubezpečiť aj tých, ktorí ma dnes nevolili, že sa svojou prácou a prístupom budem uchádzať aj o ich priazeň a o ich spoluprácu v tomto volebnom období.
Za nesmierne dôležité však považujem z tohto miesta povedať „ďakujem“ za zodpovednú prácu tým, na ktorých pleciach ležala obrovská zodpovednosť za vedenie Národnej rady Slovenskej republiky v predchádzajúcom volebnom období. Ďakujem vám, pán Bugár, ale ďakujem aj vám, pán Hrušovský.
Bývalo zvykom pri tejto príležitosti hľadať vždy prívlastok, ktorý by mal najlepšie vystihnúť charakter predchádzajúcej Národnej rady. Moji predchodcovia použili označenia ako „integračná“ alebo naposledy „reformná“ Národná rada Slovenskej republiky.
Dovoľte mne ako človeku s pozitívnym myslením pozrieť sa nie do minulosti, ale pomenovať a označiť budúcnosť. A nič výstižnejšie mi nenapadlo ako „konsenzus, spolupráca a rešpekt“. Takú si predstavujem Národnú radu pod mojím vedením a som naozaj pre to pripravený urobiť všetko. Aj preto, aby slovenská demokracia prestala byť definovaná ako rad vyhranených hodnotových zmien, aby bola kontinuálnym procesom zohľadňujúcim vôľu občana. Naplniť túto víziu znamená dobrý spôsob vládnutia, zodpovedný prístup k ochrane demokracie, slobody a zaistenie slušnej existencie pre veľkú väčšinu populácie.
Nemalý význam prikladáme práve ochrane demokracie. Možno práve v záujme tejto ochrany a niekedy aj prílišnej horlivosti sme sa v predchádzajúcom období dopustili viacerých chýb, ktorých dôsledkom je dnes, že rastie počet voličov s pocitom nemohúcnosti a znižuje sa záujem verejnosti o otázky spojené so spravovaním štátu. Práve preto musíme verejnosti ponúknuť vnímanie politiky ako jednoznačnej služby občanovi, vychádzajúc z tézy, že politický zástupca nemôže mať nikdy viac práv ako zastupovaný, a principiálne odmietnuť snahy postaviť volených zástupcov vyššie ako občanov, ktorí ich volili. Spätnú väzbu k občanovi chápeme ako esenciálnu súčasť našej demokracie.
Naša spolupráca v tomto volebnom období, dámy a páni, v tejto Národnej rade bude obrovským testom toho, či napĺňanie sociálneho programu sleduje plnú zamestnanosť, ekonomickú stabilitu, rozvoj produktivity a garanciu minimálnych životných štandardov, či je ekonomický rozvoj založený na reálnych analýzach existujúceho stavu a na plánovitom využití národných zdrojov, ako aj prostriedkov Európskej únie. Či výsledkom vládnutia je dosiahnutie spravodlivého delenia výsledkov práce pre všetkých. Či sa princíp rovnosti uplatňuje komplexne tak, aby zahŕňal i zaistenie reálnej možnosti dosiahnutia stavu rovných príležitostí pre všetkých s ohľadom na ich sociálne postavenie, prístupu k vzdelaniu, ochrane zdravia a podobne.
Aj preto Národná rada Slovenskej republiky pod mojím vedením bude veľmi dôsledne sledovať, aké je postavenie najchudobnejších alebo najnižšie stojacích skupín alebo vrstiev spoločnosti, ako je reálne zaistená sloboda slova, informácie, myslenia. Do akej miery je vládnutie založené na dôvere ľudí, aká je dôvera ľudí k štátnej moci a aká je dôvera štátnej moci v ľud. Či je politický a štátny systém vždy prístupný ku konfrontácii s realitou a otvorenej náprave chýb a omylov. Aká je kvalita štátnej činnosti, či je daný politický a ústavný systém schopný kvalitne uspokojovať záujmy a potreby občanov a do akej miery je ústretový k iniciatívam, požiadavkám či posolstvám občanov.
Vážené panie poslankyne, vážení páni poslanci, ústredné miesto v ústavnom systéme parlamentnej demokracie v Slovenskej republike zohráva Národná rada Slovenskej republiky ako kľúčová inštitúcia demokratického systému vlády. Národný parlament sa musí stať skutočným miestom komunikácie medzi spoločnosťou a centrálnym systémom politického rozhodovania. Pre zdôveryhodnenie transparentnosti politiky je preto absolútne nevyhnutné odtajniť rokovania parlamentu a sprostredkovať priamo jeho obsah obyvateľom krajiny, pričom osobitnú úlohu musí zohrať verejnoprávna televízia platená z príspevkov občanov. Len tak sa dá zabrániť istým manipuláciám pri sprostredkovaní obsahu rokovania, ale hlavne dokázať občanom voličom, že ich neoslovujeme len raz za štyri roky pred voľbami, keď potrebujeme ich hlasy.
Kvalitatívny rast potrebujú všetky tri základné funkcie Národnej rady Slovenskej republiky. V rámci realizácie reprezentatívnej funkcie potrebujeme zastupiteľský zbor ako zrkadlo spoločnosti permanentne spolupracujúci s verejnosťou. Potrebujeme spravovaný parlament s riadiacimi aktivitami pri koncipovaní zahraničnej politiky, organizovaní kontaktov s vládou, s plánovaním, koordinovaním protokolárnych činností, novú dynamiku medziparlamentných kontaktov, osobitný mechanizmus spolupráce s Európskym parlamentom, parlament s dobudovanými odbornými kapacitami a službami, s primeraným technickým a organizačným zázemím.
Osobitnú pozornosť si vyžiada organizácia zahraničnopolitických aktivít s viditeľnou zodpovednosťou funkcionárov parlamentu, s nevyhnutnou koordináciou aktivít s ministerstvom zahraničných vecí s určením konkrétnych priorít.
Predmetom pozornosti musí byť i politická štruktúra orgánov parlamentu. Nemožno pripustiť stav z posledných rokov riadenia parlamentu, keď nezvolenie dostatočného počtu funkcionárov parlamentu čiastočne paralyzovalo jeho činnosť.
V rámci plánovanej novely Ústavy Slovenskej republiky a rokovacieho poriadku Národnej rady Slovenskej republiky podnietime diskusiu o kreovaní Predsedníctva Národnej rady Slovenskej republiky, ktoré by mohli tvoriť predseda, podpredsedovia a predsedovia politických klubov. Predsedníctvo by malo vlastný rokovací poriadok a nahradilo by rokovanie poslaneckého grémia ako poradného orgánu predsedu, s riadnymi kompetenciami pri príprave schôdzí Národnej rady Slovenskej republiky, riadení plenárneho zasadnutia, riešenia otázok vnútorného chodu parlamentu, výkonu disciplinárnych právomocí, schvaľovanie zahraničných ciest či protokolárneho reprezentovania Národnej rady Slovenskej republiky navonok.
V rámci skvalitnenia riadenia Národnej rady navrhneme zriadenie stálych komisií Národnej rady Slovenskej republiky pre Ústavu Slovenskej republiky a pre rokovací poriadok Národnej rady Slovenskej republiky s cieľom harmonizovať a koordinovať aktivity pri schvaľovaní prípadných noviel oboch zásadných dokumentov.
Dámy a páni, ďalšou významnou funkciou parlamentu je účasť na tvorbe politiky. Tvorba základných rozhodnutí politickej povahy, hlavne tvorba zákonov a personálny výber do rôznych ústavných inštitúcií a obsadzovanie štátnych funkcií. Chceme, a to chcem zdôrazniť, spolupracovať so všetkými politickými stranami zastúpenými v parlamente a absolútne rešpektovať pomerný systém a preferovať konsenzuálne rozhodnutia tohto parlamentu. Chceme, aby Národná rada Slovenskej republiky bola priestorom na realizáciu záujmov všetkých vrstiev našej spoločnosti, aby sme reálne posilňovali jeho pracovný charakter. A mojou osobnou iniciatívou bude, aby sme zvýšili jeho akceptáciu u občanov našej republiky.
Toto všetko je nemožné si predstaviť bez využívania základného nástroja parlamentnej moci, a tým je kontrolná funkcia parlamentu sledujúca najdôležitejšiu podstatu – permanentne počas celého volebného obdobia overovať, do akej miery výkonná moc, čiže vláda, realizuje a rešpektuje politickú vôľu, ktorú vyjadrili občania vo voľbách.
Vážené panie poslankyne, vážení páni poslanci, vidím tu veľa nových tvárí, ale vidím tu aj tváre, ktoré už v tejto Národnej rade strávili mnoho času. Je dosť toho, čo nás všetkých politicky rozdeľuje, nuž taká je demokracia, ale som presvedčený, že je aj niečo, čo nás musí spájať. Dovoľte mi to vysloviť: Buďme jednoducho ľuďmi a buďme hrdými občanmi Slovenskej republiky.
Ďakujem predsedovi Národnej rady Slovenskej republiky za jeho príhovor. Chcem sa vám poďakovať aj za tú spoluprácu, ktorú sme aj v minulosti, aj teraz na ustanovujúcej schôdzi spolu teda vykonali. Prajem nám všetkým ďalšiu užitočnú spoluprácu.
Pán predseda, nech sa páči, kormidlo je vaše.
Budeme pokračovať v programe schôdze. Podľa programu nasleduje bod č. 10, a tým je
Návrh na určenie počtu ste dostali ako tlač 7.
Preto otváram rozpravu o tomto bode programu. Zároveň sa pýtam, či sa hlási niekto do rozpravy. Nie je to tak. Vyhlasujem rozpravu o tomto bode programu za skončenú.
Pristúpime k hlasovaniu. Na schválenie uznesenia je potrebný súhlas nadpolovičnej väčšiny prítomných poslancov. Budeme hlasovať verejne pomocou technického zariadenia. Ešte chvíľočku, nech si aj ja sem dám kartu. Takže, prosím, prezentujme sa a hlasujeme.
Prítomných je 136 poslancov, za 135, zdržal sa nikto, nehlasoval 1.
Prijali sme uznesenie. Konštatujem, že Národná rada Slovenskej republiky určila, že bude mať štyroch podpredsedov Národnej rady.
Pristúpime k jedenástemu bodu programu, ktorým je samotná
V predchádzajúcom bode sme si hlasovaním určili, že Národná rada bude mať štyroch podpredsedov. Návrh na voľbu podpredsedov Národnej rady ste dostali ako tlač 8, máte ju pred sebou.
Otváram preto rozpravu o tomto bode. Pýtam sa, či sa niekto hlási do rozpravy ústne. Zrejme nie. Uzatváram možnosť podania ústnych prihlášok. Ukončujem rozpravu.
A skôr ako pristúpime k voľbe, chcem len pripomenúť, že podľa čl. 90 ods. 1 ústavy podpredsedov Národnej rady Slovenskej republiky volí Národná rada tajným hlasovaním nadpolovičnou väčšinou hlasov všetkých poslancov. Podľa čl. 14 ods. 7 volebného poriadku sa podpredsedovia Národnej rady volia spoločným hlasovacím lístkom.
Prosím vás, kolegyne, kolegovia, aby sme pristúpili k tajnému hlasovaniu o kandidátoch na podpredsedov Národnej rady a postupovať budeme obdobným spôsobom ako pri predchádzajúcich voľbách. Poprosím vás, aby ste pri každom mene a priezvisku zakrúžkovali tú alternatívu, za ktorú hlasujete.
A poprosím overovateľov, aby sa ujali svojej funkcie a dohliadli na priebeh volieb.
Chcem sa opýtať, kolegyne, kolegovia, či každý využil svoje právo na hlasovanie. Ak áno, tak chcem uzatvoriť toto hlasovanie. Ďakujem.
Vážené panie poslankyne, vážení páni poslanci, poprosím vás, budeme pokračovať v rokovaní. Zároveň by som chcel poprosiť povereného overovateľa, aby oznámil výsledok tajného hlasovania.
Vážený pán predseda, dovoľte, aby som vás oboznámila so zápisnicou o výsledku tajného hlasovania o návrhu na voľbu podpredsedov Národnej rady Slovenskej republiky, ktoré sa konalo 4. júla 2006.
Na tajné hlasovanie o návrhu na voľbu podpredsedov Národnej rady Slovenskej republiky bolo vydaných a poslanci si osobne prevzali 146 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedov Národnej rady Slovenskej republiky 0 poslancov neodovzdalo hlasovacie lístky. Zo 146 odovzdaných hlasovacích lístkov boli 3 neplatné.
Zo 143 platných hlasovacích lístkov overovatelia zistili, že
- za kandidáta Annu Belousovovú hlasovalo za 83 poslancov, proti 51 poslancov, zdržalo sa 9 poslancov (potlesk),
- za pána poslanca Miroslava Číža hlasovalo za 87 poslancov, proti 32 poslancov, zdržalo sa 24 poslancov (potlesk),
- za pána poslanca Milana Horta hlasovalo za 124 poslancov, proti 8 poslancov, zdržalo sa 11 poslancov (potlesk),
- za pána Viliama Vetešku hlasovalo za 118 poslancov, proti 8 poslancov, zdržalo sa 17 poslancov (potlesk).
Podľa čl. 90 ods. 1 Ústavy Slovenskej republiky a § 15 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie podpredsedov Národnej rady Slovenskej republiky je potrebný súhlas nadpolovičnej väčšiny všetkých poslancov.
Overovatelia konštatujú, že v tajnom hlasovaní boli za podpredsedov Národnej rady Slovenskej republiky zvolení Anna Belousovová, Miroslav Číž, Milan Hort, Viliam Veteška.
Vyhlasujem, že nadpolovičnú väčšinu hlasov všetkých poslancov získali a za podpredsedov Národnej rady boli zvolení poslanci Anna Belousovová, Miroslav Číž, Milan Hort a Viliam Veteška.
A poprosím nových podpredsedov Národnej rady, aby zaujali miesta, ktoré sú pre nich určené. Kde sú naši noví podpredsedovia?
Zároveň som rád, že môžem z tohto miesta konštatovať, že niektoré čísla z tejto voľby jasne naznačili, že konsenzuálny charakter tohto parlamentu bude bezpochybne fungovať celé štyri roky. Ďakujem vám veľmi pekne.
zriadenie Výboru Národnej rady Slovenskej republiky pre európske záležitosti a určenie počtu jeho členov.
Výbor pre európske záležitosti Národná rada Slovenskej republiky zriaďuje podľa § 45 ods. 2 zákona č. 350/1996 Z. z. o rokovacom poriadku Národnej rady Slovenskej republiky a podľa zákona o rokovacom poriadku sa členovia tohto výboru volia na základe princípu pomerného zastúpenia politických strán a politických hnutí, za ktoré boli poslanci zvolení. Na základe uvedeného je potrebné, aby Národná rada určila počet členov výboru.
Návrh materiálu ste dostali ako tlač 9.
Otváram rozpravu o tomto bode programu a pýtam sa, či sa niekto hlási do rozpravy. Ak nie, ukončujem rozpravu.
A pristúpime k hlasovaniu o uznesení, ktorým Národná rada zriaďuje Výbor Národnej rady Slovenskej republiky pre európske záležitosti a ďalej určuje, že výbor bude mať 10 členov vrátane jeho predsedu. Poprosím vás teraz o hlasovanie technickým zariadením. Prezentujme sa a hlasujme.
Konštatujem, že sme zriadili výbor pre európske záležitosti a určili sme, že tento výbor bude mať desať členov včítane predsedu.
Budeme pokračovať, dámy a páni, trinástym bodom programu, ktorým je
Podľa čl. 92 ods. 1 Ústavy Slovenskej republiky a podľa § 45 ods. 2 zákona o rokovacom poriadku Národná rada Slovenskej republiky zriaďuje z poslancov výbory ako svoje iniciatívne a kontrolné orgány. Národná rada Slovenskej republiky už zriadila mandátový a imunitný výbor, výbor pre nezlučiteľnosť funkcií a výbor pre európske záležitosti.
Otváram teraz rozpravu k tomuto návrhu a k tomuto bodu programu. Chce sa niekto prihlásiť ústne do rozpravy? Ak nie, nie je to tak, uzatváram možnosť prihlasovať sa do rozpravy a rozpravu vyhlasujem za ukončenú a pristúpime k hlasovaniu.
Na schválenie uznesenia je potrebný súhlas nadpolovičnej väčšiny prítomných poslancov. Hlasovať budeme jedným hlasovaním o zriadení ďalších výborov Národnej rady, tak ako sú uvedené v tlači 10. Hlasujeme verejne obvyklým spôsobom – pomocou technického zariadenia. Nech sa páči, prezentujme sa a hlasujeme.
Prítomných je 136 poslancov, za 135, nehlasoval 1.
Konštatujem, že Národná rada zriadila tieto ďalšie výbory: ústavnoprávny výbor, výbor pre financie, rozpočet a menu, výbor pre hospodársku politiku, výbor pre pôdohospodárstvo, životné prostredie a ochranu prírody, výbor pre verejnú správu a regionálny rozvoj, výbor pre sociálne veci a bývanie, výbor pre zdravotníctvo, výbor pre obranu a bezpečnosť, zahraničný výbor, výbor pre vzdelanie, mládež, vedu a šport, výbor pre kultúru a médiá, výbor pre ľudské práva, národnosti a postavenie žien.
Prejdeme k 14. bodu programu, ktorým je
voľba predsedov výborov Národnej rady Slovenskej republiky,
o ktorých zriadení sme rozhodli prijatím predchádzajúceho uznesenia. V rámci tohto bodu budeme hlasovať o voľbe predsedu výboru pre európske záležitosti a predsedov ďalších výborov, ako sme ich zriadili v predchádzajúcom bode.
Dostali ste návrh ako tlač 11.
Otváram rozpravu o tomto bode programu. Chce sa niekto prihlásiť do rozpravy ústne? Pravdepodobne nie je to tak. Uzatváram možnosť podania prihlášok. Vyhlasujem rozpravu za skončenú.
Vážené panie poslankyne, vážení páni poslanci, pristúpime k voľbe predsedov výborov Národnej rady. Podľa čl. 92 ods. 1 Ústavy Slovenskej republiky predsedov výborov Národná rada volí tajným hlasovaním. Na zvolenie predsedu výboru sa podľa § 15 zákona o rokovacom poriadku vyžaduje súhlas nadpolovičnej väčšiny prítomných poslancov. Podľa čl. 14 ods. 8 volebného poriadku predsedovia výborov Národnej rady sa volia osobitnými hlasovacími lístkami, ktoré sú farebne odlíšené. Postupovať budeme podľa volebného poriadku obvyklým spôsobom.
Poprosím všetkých overovateľov, aby sa ujali svojej funkcie a dohliadali na priebeh volieb. Súčasne ich prosím, aby hlasovali ako prví, a pristúpime k tajnému hlasovaniu.
Chcem sa vás, kolegyne, kolegovia, spýtať, či každý využil svoje právo na voľbu.
Kolegyne, kolegovia, ešte raz sa pýtam, či ste všetci využili svoje právo voliť. Ak áno, uzatváram tieto voľby a vyhlasujem prestávku, takých 20 minút, predpokladám, budeme potrebovať. Poprosím overovateľov. Ďakujem.
Prerušenie rokovania o 16.31 hodine.
Pokračovanie rokovania o 16.50 hodine.
Využijem túto možnosť. Ďakujem vám všetkým za hlasy a budem sa snažiť viesť rokovania Národnej rady vždy v súlade s rokovacím poriadkom a Ústavou Slovenskej republiky. Ďakujem pekne.
Prosím povereného overovateľa pána Markoviča, aby oznámil Národnej rade výsledok tajného hlasovania. Nech sa páči.
Na voľbu predsedu Výboru Národnej rady Slovenskej republiky pre európske záležitosti zo 143 odovzdaných hlasovacích lístkov bolo 0 neplatných.
Zo 143 platných hlasovacích lístkov za kandidáta Milana Urbániho hlasovalo za 118 poslancov, proti bolo 10 poslancov, zdržalo sa 15 poslancov.
Overovatelia konštatujú, že v tajnom hlasovaní bol za predsedu Výboru Národnej rady pre európske záležitosti zvolený Milan Urbáni.
Za predsedu ústavnoprávneho výboru bol v tajnom hlasovaní zvolený pán Mojmír Mamojka.
Za predsedu výboru pre financie, rozpočet a menu bol v tajnom hlasovaní zvolený pán Jozef Burian.
Overovatelia konštatujú, že v tajnom hlasovaní za predsedu Výboru Národnej rady pre hospodársku politiku bol zvolený pán Maroš Kondrót.
Konštatujem, že za predsedu Výboru Národnej rady pre pôdohospodárstvo, životné prostredie a ochranu prírody bol zvolený pán Ján Slabý.
Za predsedu výboru pre verejnú správu a regionálny rozvoj bol zvolený pán Tibor Cabaj.
V tajnom hlasovaní bol za predsedu Výboru Národnej rady pre sociálne veci a bývanie zvolený pán Jozef Halecký.
Za predsedu Výboru Národnej rady pre zdravotníctvo bol v tajnom hlasovaní zvolený pán Viliam Novotný.
Za predsedu Výboru Národnej rady pre obranu a bezpečnosť bol zvolený pán Rudolf Pučík.
V tajnom hlasovaní bol za predsedu Zahraničného výboru Národnej rady zvolený pán Boris Zala.
Za predsedu Výboru Národnej rady pre vzdelanie, mládež, vedu a šport bol zvolený pán Ferdinand Devínsky.
V tajnom hlasovaní bol za predsedu Výboru Národnej rady pre kultúru a médiá zvolený pán Pavol Minárik.
Za predsedu Výboru Národnej rady Slovenskej republiky pre ľudské páva, národnosti a postavenie žien bol v tajnej voľbe zvolený pán László Nagy.
Vážené panie poslankyne, páni poslanci, nasleduje 15. bod programu, ktorý je
voľba ďalších členov Výboru Národnej rady Slovenskej republiky pre európske záležitosti a voľba náhradných členov tohto výboru.
Ako už bolo povedané, podľa príslušných ustanovení zákona o rokovacom poriadku sa členovia výboru pre európske záležitosti volia na základe princípu pomerného zastúpenia politických strán a politických hnutí, za ktoré boli poslanci zvolení. Ďalej sa tiež ustanovuje, že za každého člena tohto výboru Národná rada volí náhradného člena výboru.
Návrh ste dostali ako tlač 12. Vypracovaný návrh bol na základe návrhov jednotlivých poslaneckých klubov.
Otváram rozpravu k tomuto bodu programu. Písomne som nedostal žiadne prihlášky. Ústne kto sa hlási? Nikto sa nehlási. Končím možnosť podania ďalších ústnych prihlášok. Vyhlasujem rozpravu preto za skončenú.
Podávam návrh, aby sme voľbu ďalších členov, ako aj voľbu náhradných členov výboru pre európske záležitosti vykonali verejným hlasovaním. Je všeobecný súhlasu?
Otváram rozpravu k tomuto bodu programu. Hlási sa niekto do rozpravy? Nikto sa nehlási do rozpravy. Vyhlasujem rozpravu za skončenú a navrhujem, aby sme aj o tomto bode podľa jednotlivých výborov potom verejne hlasovali postupne podľa jednotlivých výborov. Je všeobecný súhlas?
Pokračujeme v hlasovaní o voľbe ďalších členov Výboru Národnej rady Slovenskej republiky pre obranu a bezpečnosť.
Pristúpime k ďalšiemu bodu programu, ktorým je zriadenie osobitných kontrolných výborov Národnej rady Slovenskej republiky, a to na kontrolu činnosti Národného bezpečnostného úradu, kontrolu činnosti Slovenskej informačnej služby, kontrolu činnosti Vojenského spravodajstva a návrh na určenie počtu členov týchto výborov.
Rokovanie o zriadení Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby a Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a určenie počtu členov týchto výborov.
Uvedené výbory sa zriaďujú v súlade s § 60 ods. 1 zákona o rokovacom poriadku Národnej rady a podľa príslušných zákonov, v ktorých je vymedzená ich pôsobnosť. Všetky tri osobitné kontrolné výbory majú mať zloženie podľa princípu pomerného zastúpenia členov poslaneckého klubu alebo poslaneckých klubov vzhľadom na určený počet členov osobitných kontrolných výborov.
Otváram rozpravu k tomuto bodu programu. Pýtam sa, kto sa hlási do rozpravy? Nikto sa nehlási do rozpravy. Vyhlasujem rozpravu za skončenú.
Pristúpime k hlasovaniu, budeme hlasovať o zriadení osobitných kontrolných výborov Národnej rady Slovenskej republiky a o určení počtu členov týchto výborov, tak ako je uvedené v tlači 14. Prosím, prezentujeme sa a hlasujeme.
Výbor na preskúmavanie rozhodnutí Národného bezpečnostného úradu Národná rada zriaďuje podľa čl. 2 ods. 1 ústavného zákona č. 254/2006 Z. z., v ktorom je určené, že výbor má 11 členov vrátane jeho predsedu. Členovia výboru sa volia na základe princípu pomerného zastúpenia podľa počtu poslancov politických strán alebo politických hnutí zvolených v parlamentných voľbách.
Pýtam sa, či sa niekto z poslancov hlási do rozpravy. Nie. Vyhlasujem rozpravu k tomuto bodu programu za skončenú.
Pristúpime k hlasovaniu o uznesení, ktorým Národná rada podľa uvedeného ústavného zákona zriaďuje Výbor Národnej rady Slovenskej republiky na preskúmavanie rozhodnutí Národného bezpečnostného úradu. Prosím, prezentujeme sa a hlasujeme.
voľba predsedov osobitných kontrolných výborov Národnej rady Slovenskej republiky a predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu.
Návrhy na voľby predsedov týchto výborov ste dostali ako tlač 16.
Otváram rozpravu o tomto bode programu. Hlási sa niekto ústne? Nie. Vyhlasujem rozpravu k tomuto bodu za skončenú.
Podľa čl. 92 ods. 1 Ústavy Slovenskej republiky predsedov výborov Národná rada volí tajným hlasovaním. Na zvolenie predsedu výboru Národnej rady sa podľa § 15 zákona o rokovacom poriadku vyžaduje súhlas nadpolovičnej väčšiny prítomných poslancov. Postupovať budeme podľa schváleného volebného poriadku. Hlasovanie vykonáme osobitnými hlasovacími lístkami, ktoré sú farebne rozlíšené.
Dovoľte mi, vážené panie poslankyne, páni poslanci, aby som opäť pripomenul, že svoju voľbu vyjadríte tak, že na každom hlasovacom lístku pri každom mene a priezvisku kandidáta zakrúžkujete tú alternatívu, za ktorú hlasujete, „za“, „proti“ alebo „zdržiavam sa“.
Teraz prosím overovateľov, aby sa ujali svojej funkcie a dohliadli na priebeh voľby, súčasne ich prosím, aby hlasovali ako prví.
Panie poslankyne, páni poslanci, chcem sa opýtať, či ste všetci využili možnosť tajnej voľby. Je ešte niekto, kto nevolil? Áno. Pomaly, pokoj, nech nemáme úraz.
Kolegyne poslankyne, kolegovia poslanci, vyhlasujem tajné hlasovanie za skončené a prosím overovateľov, aby spočítali hlasy a vyhotovili zápisnicu o výsledku tajného hlasovania.
Vyhlasujem krátku prestávku.
Vážené panie poslankyne, vážení páni poslanci, poprosím vás, budeme pokračovať v rokovaní. Ja zároveň chcem požiadať povereného overovateľa, aby Národnej rade oznámil výsledok tajného hlasovania.
Vážený pán predseda, vážené panie poslankyne, vážení páni poslanci, dovoľte mi, aby som vás oboznámila s výsledkami tajného hlasovania.
Najprv to bolo hlasovanie na voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, ktoré sa konalo dnes 4. júla 2006. Na voľbe sa zúčastnilo 141 poslancov. Odovzdaných hlasovacích lístkov bolo 141, všetci poslanci odovzdali hlasovacie lístky. Zo 141 odovzdaných hlasovacích lístkov nebol žiaden neplatný.
Zo 141 teda platných hlasovacích lístkov za kandidáta Antona Korbu hlasovalo za 97 poslancov, proti 31 poslancov, zdržalo sa 13 poslancov.
Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu zvolený Anton Korba. (Potlesk).
Na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby si hlasovacie lístky prevzalo 141 poslancov. 141 bolo odovzdaných hlasovacích lístkov. Žiaden nebol neplatný.
Teda zo 141 platných hlasovacích lístkov za kandidáta Tomáša Korčeka hlasovalo za 123 poslancov, proti 13 poslancov, zdržalo sa 5 poslancov.
Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby zvolený Tomáš Korček.
Na voľbe predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva sa zúčastnilo 141 poslancov a 141 poslancov odovzdalo hlasovacie lístky. Neplatný nebol žiaden lístok.
Zo 141 platných hlasovacích lístkov za kandidáta Štefana Šimka hlasovalo za 119 poslancov, proti 17 poslancov, zdržalo sa 5 poslancov.
Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva zvolený Jozef Šimko.
Na voľbu predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu sa zúčastnilo 141 poslancov. Odovzdaných bolo 141 hlasovacích lístkov. Zo 141 odovzdaných hlasovacích lístkov boli 2 neplatné.
Teda zo 139 platných hlasovacích lístkov za kandidátku Janu Laššákovú hlasovalo za 109 poslancov, proti 10 poslancov, zdržalo sa 20 poslancov.
Overovatelia konštatujú, že v tajnom hlasovaní bola za predsedníčku Výboru Národnej rady Slovenskej republiky na preskúmavanie rozhodnutí Národného bezpečnostného úradu zvolená Jana Laššáková.
Ďakujem pekne pani overovateľke.
Konštatujem, že Národná rada Slovenskej republiky zvolila predsedov osobitných kontrolných výborov a výboru na preskúmavanie rozhodnutí Národného bezpečnostného úradu, ako ich uviedol poverený overovateľ.
Dovoľte mi zablahoželať novozvoleným predsedom týchto mimoriadne dôležitých výborov.
Pristúpime k 20. bodu, ktorým je
voľba ďalších členov osobitných kontrolných výborov Národnej rady Slovenskej republiky a Výboru Národnej rady Slovenskej republiky na preskúmavanie rozhodnutí Národného bezpečnostného úradu.
V predchádzajúcich bodoch programu sme si určili počet členov vrátane ich predsedov, ktorých sme práve zvolili, tiež sme zvolili predsedu výboru na preskúmavanie rozhodnutí Národného bezpečnostného úradu, ako už bolo uvedené. Počet členov tohto výboru na 11 určuje príslušné ustanovenie ústavného zákona č. 254/2006 Z. z.
Návrh na voľbu ďalších členov uvedených výborov ste dostali ako tlač 17.
Otváram teraz rozpravu o tomto bode programu. Zároveň sa pýtam, či sa niekto hlási do rozpravy ústne. Pán Švidroň. Je to, chcete? Asi nie. Končím týmto možnosť prihlásiť sa do rozpravy. Zároveň vyhlasujem rozpravu o tomto bode programu za skončenú.
Podávam návrh, aby sa voľba ďalších členov osobitných kontrolných výborov a výboru na preskúmavanie rozhodnutí Národného bezpečnostného úradu vykonala verejne s tým, že o voľbe poslancov za členov uvedených výborov budeme hlasovať postupne podľa jednotlivých výborov. Pýtam sa cteného pléna, či je všeobecný súhlas.
Áno, ďakujem pekne. Konštatujem, že sme návrh schválili a pristúpime k hlasovaniu.
Najskôr dávam hlasovať o návrhu na voľbu ďalších členov osobitného kontrolného výboru na kontrolu činnosti Národného bezpečnostného úradu. Prosím, prezentujeme sa a hlasujeme.
128 prítomných, 128 za.
Konštatujem, že Národná rada zvolila ďalších členov osobitného kontrolného výboru na kontrolu činnosti Národného bezpečnostného úradu.
Teraz budeme hlasovať o návrhu na voľbu ďalších členov osobitného kontrolného výboru na kontrolu činnosti Slovenskej informačnej služby. Prosím, prezentujme sa a hlasujme.
128 prítomných, všetci za.
Konštatujem, že Národná rada zvolila ďalších členov osobitného kontrolného výboru na kontrolu činnosti Slovenskej informačnej služby.
Ďalšie hlasovanie bude o návrhu na voľbu ďalších členov osobitného kontrolného výboru na kontrolu činnosti Vojenského spravodajstva. Hlasujeme.
Konštatujem, že Národná rada zvolila ďalších členov osobitného kontrolného výboru na kontrolu činnosti Vojenského spravodajstva.
Nakoniec mi dovoľte dať hlasovať o návrhu na voľbu ďalších členov výboru na preskúmavanie rozhodnutí Národného bezpečnostného úradu. Prezentujeme sa a hlasujeme.
131 prítomných, 130 za, 1 sa zdržal.
Konštatujem, že Národná rada zvolila ďalších členov výboru na preskúmavanie rozhodnutí Národného bezpečnostného úradu.
Vážené panie poslankyne, vážení páni poslanci, týmto sme zdarne vyčerpali program ustanovujúcej schôdze Národnej rady Slovenskej republiky. Chcem sa vám všetkým veľmi pekne, vidím pánov predsedov, poďakovať za účasť a ešte predtým, kým vyslovím záverečné konštatovanie o ukončení schôdze, poprosím pánov predsedov výborov. Zapnite, prosím, pána Minárika.
Vážený pán predseda, dovoľte, aby som pozval členov výboru pre kultúru a médiá na ustanovujúcu schôdzu do miestnosti č. 32 na prízemí. Ďakujem pekne.
Pán predseda Novotný.
Ďakujem pekne za slovo. Vážené kolegyne, vážení kolegovia, dovoľte, aby som vás pozval na ustanovujúcu schôdzu výboru pre zdravotníctvo do rokovacej miestnosti č. 143 na 1. poschodí o 5 minút.
Ďakujem. Pani predsedníčka Laššáková.
Ďakujem pekne za slovo. Vážené panie poslankyne, páni poslanci, členovia výboru na preskúmanie rozhodnutí NBÚ, pozývam vás na zasadnutie výboru do miestnosti č. 34 o 19.45 hodine.
Ďakujem. Pán predseda Zala.
Pozývam členov zahraničného výboru na ustanovujúcu schôdzu do miestnosti č. 183 hneď po skončení zasadnutia Národnej rady. Ďakujem.
Ďakujem. Pán predseda Šimko.
Ďakujem za slovo, pán predseda. Vážené panie poslankyne, páni poslanci, chcem oznámiť členom osobitného kontrolného výboru na kontrolu činnosti Vojenského spravodajstva, že zvolávam ustanovujúcu schôdzu na 19.00 hodinu do miestnosti č. 34, prízemie. Ďakujem.
Ďakujem. Pán predseda Devínsky.
Ďakujem za slovo. Vážené panie poslankyne, vážení páni poslanci, pozývame vás na ustanovujúcu schôdzu výboru pre vzdelanie, mládež, vedu a šport do miestnosti č. 33 na prízemí.
Ďakujem. Pán predseda Burian.
Ďakujem, pán predseda. Vážené kolegyne, kolegovia, členovia výboru, chcem vás pozvať na ustanovujúcu schôdzu výboru pre financie, rozpočet a menu na prízemí č. dverí 31. Ďakujem.
Ďakujem. Pán predseda Nagy.
Ďakujem, pán predseda. Vážené panie kolegyne, páni kolegovia, pozývam členov výboru pre ľudské práva na ustanovujúcu schôdzu do miestnosti č. 149 na 1. poschodí ihneď.
Ďakujem pekne. Pán predseda Kondrót.
Ďakujem pekne, pán predseda, za slovo. Vážené kolegyne, vážení kolegovia, dovoľujem si pozvať členov výboru pre hospodársku politiku na schôdzu výboru hneď po skončení schôdze Národnej rady. Bude to v miestnosti č. 30 naľavo vzadu na prízemí. Ďakujem.
Ďakujem. Pán predseda Gál.
Ďakujem za slovo, pán predseda. Pozývam členov výboru pre nezlučiteľnosť funkcií na ustanovujúcu schôdzu výboru, ktorá sa uskutoční o 19.00 hodine v zasadacej miestnosti č. 76 na prízemí, to je naľavo od vchodu.
Ďakujem pekne. Pán predseda Urbáni.
Ďakujem pekne. Dámy a páni, poprosím všetkých členov...
Poprosím technikov.
Dámy a páni, poprosím všetkých členov aj náhradníkov výboru pre európske záležitosti, aby po skončení základných výborov okamžite potom hneď prišli do miestnosti č. 149. Ďakujem pekne.
Ďakujem. Pán predseda Pučík.
Vážené panie poslankyne, páni poslanci, zvolávam ustanovujúcu schôdzu Výboru Národnej rady pre obranu a bezpečnosť o 18.45 hodine po skončení rokovania pléna do miestnosti č. 34.
Ďakujem pekne. Pán predseda Korček.
Vážené kolegyne, vážení kolegovia, dovoľte, aby som vám oznámil, že ustanovujúca schôdza osobitného kontrolného výboru na kontrolu činnosti SIS sa uskutoční po ukončení rokovaní stálych výborov v miestnosti č. 31. Ďakujem.
Ďakujem pekne. Pán predseda Cabaj.
Panie poslankyne, páni poslanci, dovoľte, aby som zvolal ustanovujúcu schôdzu výboru pre verejnú správu a rozvoj regiónov ihneď po skončení ustanovujúcej schôdze Národnej rady do miestnosti č. 147.
Ďakujem pekne. Pán predseda Korba.
Vážený pán predseda, vážené pani poslankyne, vážení páni poslanci, zvolávam ustanovujúcu schôdzu Osobitného kontrolného výboru Národnej rady na kontrolu činnosti NBÚ o 19.00 hodine. Ďakujem.
Ďakujem pekne. Pán predseda Slabý.
Ďakujem, pán predseda. Pozývam členov výboru pre pôdohospodárstvo, životné prostredie a ochranu prírody do miestnosti č. 148 na 1. poschodí hneď po skončení zasadnutia Národnej rady. Ďakujem.
Ďakujem pekne. Pán predseda Halecký.
Ďakujem, pán predseda. Zvolávam členov Výboru Národnej rady Slovenskej republiky pre sociálne veci a bývanie na č. dverí 245, 2. poschodie. Ďakujem.
Ďakujem. Pán predseda Mamojka.
Vážené kolegyne, kolegovia, dovolím si vás pozvať na zasadnutie ústavnoprávneho výboru na č. dverí 150 ihneď po skončení tohto zasadnutia Národnej rady. Ďakujem.
Ďakujem pekne. Dovoľte aj mne ešte jeden oznam, chcel by som poprosiť predsedov poslaneckých klubov, aby sme sa stretli vo štvrtok o 14.00 hodine v trakte predsedu Národnej rady. Ďakujem pekne.
Dámy a páni, týmto sme naozaj vyčerpali program dnešnej schôdze. Chcem sa vám všetkým veľmi pekne poďakovať nielen za dôveru, ktorú ste mi vyjadrili voľbou za predsedu Národnej rady, ale aj za naozaj veľmi hladký priebeh tejto ustanovujúcej schôdze Národnej rady Slovenskej republiky. Kiežby celé štvorročné volebné obdobie, tak ako som to vyjadril vo svojom prejave, bolo poznamenané takýmto rešpektom a konsenzom, ktorý nepochybne bude v prospech Slovenska a jeho občanov.
A dovoľte mi teraz pozvať vás na čašu vína. Ďakujem vám veľmi pekne.
V poslaneckom salóne.
Rokovanie ustanovujúcej (1.) schôdze NR SR sa skončilo o 18.24 hodine.
1. deň rokovania, 1. augusta 2006 »

References: čl. 75
 § 4
 čl. 75
 čl. 77
 čl. 109
 čl. 117
 § 6
 § 36
 § 39
 § 45
 § 7
 čl. 92
 § 15
 § 15
 § 15
 čl. 76
 § 8
 čl. 77
 § 58
 čl. 77
 čl. 76
 § 8
 čl. 77
 § 47
 čl. 77
 § 47
 § 2
 čl. 77
 § 47
 § 10
 čl. 76
 § 8
 § 12
 § 64
 § 12
 čl. 89
 čl. 90
 čl. 14
 čl. 90
 § 15
 § 45
 čl. 92
 § 45
 čl. 92
 § 15
 čl. 14
 § 60
 čl. 2
 čl. 92
 § 15